
Др Љубиша Ристић је дипломирао, магистрирао, и докторирао, 1975, 1981, и 1987, респективно, на Електронском факултету у Нишу. Такође, магистрирао је и пословно управљање на престижном Thunderbird факултету у Аризони 1998. Професионалну каријеру је започео 1975. у Фабрици полупроводника ЕИ Ниш, после чега је 1985. прихватио позицију универзитетског професора на Универзитету Алберте у Канади, а после тога 1990. прешао je у Мotorolu у Аризони.  Поред Моtorole обављао је водеће улоге у полупроводничкој индустрији у многобројним компанијама, укључујући Аlpha Industries, Sirific Wireless, Coniun Semiconductor, Petrov Group, Crocus Technology, SensSpree, Kyocera SLD, и Mirrorcle Technologies. Уз то, он сматра образовање и стручно вођење младих кадрова једном од најважнијих  професионалних обавеза, стога је током читаве каријере запошљавао, водио, и усмеравао младе кадрове. Многи од њих су данас руководиоци у високотехнолошкој индустрији. Такође, у академији, као професор на Универзитету Алберте у Канади,  менторовоа је многобројне студенте на магастарским и докторским студијама. Неколико од његових студента су данас професори у Канади и Америци. Др. Ристић данас живи у Калифорнији и настављја да ради у полупроводничкој индустрији. 
Др Ристић je познат  kao један од пионирa на развоју МЕМС  технологије где је одиграо кључну улогу у развоју и индустрализацији исте, укључујући интеграцију МЕМС технологије са ЦМОС технологијом. Сматрају га једним од врхунских стручњака у свету у области сензора. Изумео је троструке полисилицијумске слојеве за површинску микро обраду у полупроводницима, као и спајање силицијумских плочица са заштитом од електростатичког пражњења за производњу сензора. Његови проналасци такође укључују  микропроцесор са могућношћу детектовања, као и више бројне сензоре за мерење убрзања, притиска, и магнетског поља укључујући три димензиона мерења. Исто тако, он је изумитељ од неколико основних оптоелектронских система заснованих на фузији ласерског детектовања и оптичког ласерског пројектовања. Такође,  др Ристић је остварио значајан рад и у области интеграције радио система за мобилне комуникације, као и у области основних полупроводничких  направа као што су п-н спојеви, биполарни транзистори, Холови елементи, и магнетни тунелски спојеви.   
[bookmark: _Hlk177410424]Утицај његових проналазака је вишеструк. Његов рад на изучавању пробојног напона основног планарног п-н споја довео је до развоја и производње диода са широким спектром пробојних напона, произведених на милионе.  Његови проналзци на развоју сензора убрзања омогућили су примену ваздушних јастука у аутомобилима који су данас обавезна функција у савременим аутомобилима. Његови сензори убрзања су такође произведени на стотине милиона. Његов проналазак микропроцесора са могућношћу детектовања, заједно са темељним радом на интеграцији МЕМС технологије са ЦМОС технологијом поплочао је пут за развој паметних сензора, док је његов рад на интеграцији антена  сa прекидачима и транзисторима снаге отворио пут за рад целуларних телефона на  вишеструким каналима. Затим, његов пионирски рад на три-димензионим интегрисаним сензорима магнетског поља отворио је пут за примену истих у целуларним телефонима: 3-Д сензори магнетског поља данас су саставни део решења за ГПС коришћење у сваком телефону. Такође, његов рад на развоју магнетних тунелских спојева довео је до индустрализације истих и лансирање првих производа заснованих на овој технологији. Најзад, његови проналасци оптоелектронских система заснованих на фузији ласерског детектовања и оптичког ласерског пројектовања су отворили пут за вишеструке примене у индустрији, роботици, безбедности у аутомобилској индустрији, и вештачкој интелигенцији.
Др Ристић је објавио више од 100 научних радова, цитираност више од 2000 пута, h-индекс 23, и има више од 20 патената.  Такође, први у свету је објавио књигу о МЕМС технологији под насловом Sensor Technology and Devices у којој су описани детаљи МЕМС технологије. Носилац је бројних награда, укључујући Distinguished Innovator и Golden Badge за његове проналаске, као и Silver Quill Award за високи квалитет објављених научних радова. 
